Den tyrkiske gymnasieelev Songül Yüksel har været i Danmark i fire og et halvt år. Men det skal snart være slut.

Inden udgangen af februar skal hun nemlig købe en flybillet med destinationen Tyrkiet. Det var budskabet, da kriminalpolitiet i Køge ringede til gymnasieeleven forleden.

»Hvis ikke jeg rejser ud, så kommer de og anholder mig. Det var det, de sagde. Enten hjemme eller på mit gymnasium«, siger den 18-årige tyrkiske statsborger til Politiken.